Ursula de Leyen

Ursula de Leyen"Ursula de Leyen" Latine: vide Gottwein.de (vulgo von der Leyen; nata Elselae in regione Bruxellana 8 Octobris 1958) est femina in rebus publicis versata Germaniae et sodalis Unionis democraticae Christianae Germaniae.

 Familia, iuventus, munus 
Filia Ernesti Albrechti est, qui postea praeses ministrorum Saxoniae Inferioris erat, tunc autem minister publicus Unionis Europaeae Bruxellis laborabat. Ibi ergo Ursula Scholam Europaeam frequentavit. Anno 1977 maturitatem adepta de Leyen primo Gottingae et Monasterii oeconomiae, ab anno 1980 Hannoverae medicinae studebat et anno 1987 probationem accepit. In valetudinario Academiae Hannoverae laboravit et anno 1991 doctrix medicinae promota est. Annis 1992 - 1996 cum marito Heiko de Leyen, qui et medicus et professor medicinae est, et filiis in CFA vixit. Tum iterum in academia medicinae Hannoverae laboravit.

 Cursus honorum 
Ab anno 1990 de Leyen sodalis CDU est et anno 2003 legata parlamenti Landtag terrae Saxoniae Inferioris et administra rerum socialium feminarum familiarum salutis publicaeque facta est. Post electionem Dietae Foederalis Germaniae anni 2005 Angela Merkel (CDU) cancellaria nova eam 22 Novembris Administram Foederalem Feminarum et Iuventutis nominavit. Quem honorem et post electionem anni 2009 tenuit. Qua electione legata Dietae foederalis creata est. Die 27 Novembris 2009 ab Angela Merkel administra Foederalis Laboris nominata est, Francisco-Iosepho Jung succedens, qui brevi post tempore a magistratu recedere coactus erat. 15 Novembris 2010 etiam praeses vicaria CDU totius Germaniae electa est. Anno 2013 iterum in parlamentum missa et die 17 Decembris 2013 nova Administra Foederalis Defensionis Publicae nominata estFAZ.net die 16 Decembris 2013. Die 2 Iulii 2019 Consilium Europaeum proposuit Ursulam de Leyen a Parlamento Europaeo praesidem Commissionis Europaeae nominari.Vide resolutionem Consilii Europaei. Parlamentum eam die 16 Iulii 2019 elegit.Neue Zürcher Zeitung: Das EU-Parlament bestätigt Ursula von der Leyen als Kommissionspräsidentin.  Die 17 Iulii 2019 munus Administrae Defensionis Publicae desiit.

 Consilia 
De Leyen praesertim studet, ut ludi pueritiae omnibus infantibus suppetant. Praeterea contra diffusionem pornographiae liberorum per interrete certat et iuvenes contra alcohol, medicamenta stupefactiva, et ludos computatorios efferantes defendere studet. Saepe ei obicitur - praesertim a sodalibus Factionis Piraticae, ut et libertatem hominum deminuere velitArticulus in pagina Factionis Piraticae die 2 Iunii 2010. Postquam Administra Laboris facta est, de Leyen adiumenta publica civium pauperum augere studuitTAGESSCHAU die 28 Novembris 2010.

 Notae 

 Bibliographia 
 "Ursula von der Leyen: “El Kremlin no perdona ninguna debilidad”" in La Vanguardia (18 Iulii 2019); eadem res Anglice in The Guardian
 "Découvrez les 27 visages de la Commission européenne d’Ursula von der Leyen" in Le Monde (10 Septembris/27 Novembris 2019))
 Jennifer Rankin, "Ursula von der Leyen on mission to win over MEPs in Strasbourg" in The Guardian (3 Iulii 2019)

 Nexus externi 


 Pagina personalis 
 Curriculum vitae in pagina consilii administrorum foederalium 

Categoria:Nati 1958
Categoria:Alumni Universitatis Goettingensis
Categoria:Alumni Universitatis Monasteriensis
Categoria:Alumni Academiae Medicinae Hannoverae
Categoria:Administri Foederales Feminarum et Iuventutis
Categoria:Administri Foederales Laboris
Categoria:Legati Dietae Foederalis Germaniae
Categoria:Administri Foederales Defensionis Publicae
Categoria:Alumni Scholarum Europaearum Bruxellensium
Categoria:Commissarii Unionis Europaeae